หุ้นเรือดีดบวก! หลังค่าระวางลงลึกมานาน 3 เดือน PSL นำทีมพุ่ง 4% เก็งฯงบ Q4/64 โตแรง
หุ้นเดินดีดบวก! หลังค่าระวางลงลึกมานาน 3 เดือน PSL นำทีมพุ่ง 4% คาดเก็งงบ Q4/64 โตแรง-ทั้งปีเทิร์นอะราวด์ 9 เดือนแรกมีกำไรสุทธิ 2.7 พันลบ.
หุ้นเดินดีดบวก! หลังค่าระวางลงลึกมานาน 3 เดือน PSL นำทีมพุ่ง 4% คาดเก็งงบ Q4/64 โตแรง-ทั้งปีเทิร์นอะราวด์ 9 เดือนแรกมีกำไรสุทธิ 2.7 พันลบ.
25 ม.ค. 2565

ผู้สื่อข่าวรายงานว่าวันนี้(25ม.ค. 2565)ราคาหุ้น ราคาหุ้นกลุ่มเดินเรือดีดบวก นำโดย บริษัท พรีเชียส ชิพปิ้ง จำกัด (มหาชน) หรือ PSL ราคาหุ้น ณ เวลา 11.05น. อยู่ที่ระดับ 14.40 บาท บวก 0.60 บาท หรือ 4.35%  ด้วยมูลค่าซื้อขาย 11.33 ล้านบาท
บริษัท อาร์ ซี แอล จำกัด (มหาชน) หรือ RCL ราคาหุ้น ณ เวลา 11 : 06 อยู่ที่ระดับ 40.50 บาท บวก 0.75 บาท หรือ 1.89% ด้วยมูลค่าซื้อขาย 241.31 ล้านบาท
ส่วน บริษัท โทรีเซนไทย เอเยนต์ซีส์ จำกัด (มหาชน) หรือ TTA ราคาหุ้น ณ เวลา 11.07 น. อยู่ที่ระดับ 8.80 บาท บวก 0.15 บาท หรือ 1.73%  ด้วยมูลค่าซื้อขาย 146.46 ล้านบาท
บริษัท เจดับเบิ้ลยูดี อินโฟโลจิสติกส์ จำกัด (มหาชน)  หรือ JWD ราคาหุ้น ณ เวลา 11.07 น. อยู่ที่ระดับ 19.70 บาท บวก 0.50 บาท หรือ 2.60%  ด้วยมูลค่าซื้อขาย 38.97 ล้านบาท

โดยราคาหุ้นดีดบวกลุ้นดัชนีค่าระวางเรือ: Baltic Dry Index (BDI) เด้งกลับหลังเป็นขาลงมานาน 3 เดือน โดยเทียบตั้งแต่ดัชนียืนที่ระดับ 5,650 จุด เมื่อวันที่ 7 ต.ค.2564 และอ่อนตัวมาอยู่ที่ระดับ 1,391 จุด เมื่อวันที่ 24 ม.ค.2565 
นอกจากนี้คาดนักลงทุนเก็งกำไรผลประกอบการกลุ่มขนส่งทางเรือไตรมาส 4/64 น่าจะออกมาดี เพราะเป็นช่วงไฮซีซั่น โดยเฉพาะ PSL คาดว่าผลการดำเนินงานไตรมาส 4 เด่นต่อเนื่องและหนุนทั้งปีพลิกกำไรจากปี 2563 ขาดทุนอยู่ที่ 1.29 พันล้านบาท
โดยผลการดำเนินงานงวด 9 เดือนแรกของปี 2564 บริษัทฯ มีกำไรสุทธิ 2,702.70 ล้านบาท เมื่อเปรียบเทียบกับงวดเดียวกันของปีก่อนขาดทุนสุทธิ 1,322.28 ล้านบาท เนื่องจากรายได้จากการเดินเรือสุทธิ (รายได้จากการเดินเรือสุทธิจากรายจ่ายท่าเรือและน้ำมันเชื้อเพลิง)
สำหรับสาเหตุหลักเนื่องมาจากรายได้เฉลี่ยต่อวันต่อลำเรือเพิ่มขึ้นจาก 7,765 เหรียญสหรัฐในงวด 9 เดือนแรกของปี 2563 เป็น 18,286 เหรียญสหรัฐในงวด 9 เดือนแรกของปี 2564  ซึ่งเป็นผลมาจากการที่ตลาดอัตราค่าระวางเรือขนส่งสินค้าแห้งเทกองปรับตัวสูงขึ้น กองเรือของบริษัทฯ มีจำนวน 36 ลำ ณ วันที่ 30 กันยายน 2564 ซึ่งเป็นจำนวนเดียวกันกับงวด 9 เดือนแรกของปีที่แล้ว